b'\n_START_ARTICLE_\nRomanias nasjonalbank\n_START_SECTION_\nHistorie\n_START_PARAGRAPH_\nRomania fikk sin selvstendighet fra Det osmanske riket i 1877. Den 23. november 1880 ble Romanias nasjonalbank etablert, fordi de ans\xc3\xa5 det som viktig \xc3\xa5 ha et solid pengesystem. Dav\xc3\xa6rende finansminister Ion Campineanu ble bankens f\xc3\xb8rste sentralbanksjef, mens Eugeniu Carada regnes som bankens grunnlegger. Carada var en sentral figur i Romania p\xc3\xa5 1800-tallet, innen presse, \xc3\xb8konomi og politikk._NEWLINE_Banken startet sin virksomhet med 30 millioner lei som kapital, hvorav 10 millioner var fra staten. Staten trekte imidlertid tilbake sin kapital 16. desember, slik at banken ble en privateid bank med eksklusive rettigheter. Den startet sin virksomhet i lokalene til en annen finansinstitusjon; \xc2\xabRural Estate Credit\xc2\xbb. Fram til 31. desember 1920 hadde banken enerett p\xc3\xa5 utstedelse av valuta, og denne rettigheten ble forlenget til 31. desember 1930._NEWLINE_P\xc3\xa5 grunn av f\xc3\xb8rste verdenskrig ble banken flyttet til Ia\xc8\x99i nordvest i landet, i november 1916. De tyske okkupasjonsmaktene inntok hovedkontoret i Bucure\xc8\x99ti, og beslagla eiendelene. BNRs statskasse ble videre sendt til Russland, i sikkerhet for tyskerne. Den 1. desember 1918 ble nasjonalbanken og andre av Romanias sentrale institusjoner flyttet tilbake til Romania. Etter krigen ble nasjonalbanken en viktig samatbeidspartner for regjeringen, i arbeidet med \xc3\xa5 gjenopprette landets \xc3\xb8konmi. Store deler av statskassen ble imidlertid aldri returnert._NEWLINE_I 1924 ble nasjonalbanken reorganisert, og \xc3\xa5ret etter ble eneretten til utstedelse av penger forlenget med ytterligere 30 \xc3\xa5r. Kapitalen dens ble ogs\xc3\xa5 \xc3\xb8kt fra 30 til 100 millioner lei. I mellomkrigstiden ble bankens rolle gradvis utvidet, til ogs\xc3\xa5 \xc3\xa5 omfatte tilsyn av bankn\xc3\xa6ringen, h\xc3\xa5ndtering av utenlandsk valuta og arbeid med landets penge- og finanspolitikk._NEWLINE_I 1945, etter at Romania ble okkupert av Sovjetunionen, ble ogs\xc3\xa5 nasjonalbanken overtatt av det sovjetiske kommnuniststyret._NEWLINE_Da Romania ble l\xc3\xb8srevet fra Sovjetunionen i 1990 begynte arbeidet med \xc3\xa5 gjenoppta den rollen banken hadde f\xc3\xb8r okkupasjonstuden.\n_START_SECTION_\nSentralbanksjef\n_START_PARAGRAPH_\nPr november 2014 er Mugur Is\xc4\x83rescu sentralbanksjef. Han har hatt denne stillingen siden 1990, med unntak av en kort periode fra desember 1999 til desember 2000, da han var statsminister. F\xc3\xb8rste visesentralbanksjef er Florin Georgescu.'